|  |  |  |  |
| --- | --- | --- | --- |
|  saksbehandler: Karl Gunnar KristiansenDirekte tlf: 902 57 543E-post: kgk@udir.no | Vår dato: 14.11.2019Vår referanse2019/213 | Deres dato:Deres referanse: | Brevmal_SRY_2010 |

**Referat fra SRY-møte 4 - 2019**

|  |
| --- |
| Dato: 31.10.2019 |
| Sted: Utdanningsdirektoratets lokaler, Oslo |
| Godkjent: 3.12.2019 |

## Tilstede:

|  |  |
| --- | --- |
| **SRY**Trude Tinnlund, LOAre Solli, LOKristian Ilner, LORune Foshaug, NHOAina Helen Bredesen, NHOJorunn Leegaard, KSSiri Halsan, KSBente Søgaard, YSKari Hoff Okstad, SpekterTerje Skyvulstad, UDFOla Nyhus, EOTone Horne Sollien, KDAnne Tingelstad Wøien, Virke**Observatører**Kristin Evensen, KD**Utdanningsdirektoratet** | **Forfall:**Turid Semb, KMDMay-Britt Sundal, LOPer Skau, LOEirik Brekken, KSAnne- Cathrine Hjertaas, KSCarl Endre Espeland, DIKU Elin Marlen Hollfjord, NFD |
| Karl Gunnar Kristiansen, UdirAnne Katrine Kaels, UdirAnne Magdalena Solbu Kleven, Udir |  |
|  |  |

1. **Godkjenning av innkalling og dagsorden**

Leder i SRY ønsket velkommen til møte.

Tidligere divisjonsdirektør i Udir Kjersti Flåten har overtatt et vikariat på 1 år som Ekspedisjonssjef i Kunnskapsdepartementet. I denne perioden overtar tidligere avdelingsdirektør i Utdanningsdirektoratet Anna Magdalena Solbu Kleiven som vikarierende divisjonsdirektør. Anna Magdalena Solbu Kleiven orienterte om sitt ansvarsområde innenfor divisjonen og fag- og yrkesopplæringsfeltet.

Sak D17-4-19 SRYs arbeidsgruppe «inkludering vs excellence». Utsettes til neste møte.

**Vedtak**Innkalling og dagsorden enstemmig godkjent.

1. **Behandling av vedtakssak**

**SRY- sak V3-2-19 Godkjenning av referat fra SRY møte 7.6.2019**

**Vedtak**

Referat enstemmig godkjent.

**SRY- sak V15-4-19 Bytte av leder/ nestleder vervet for SRY etter halvgått oppnevningsperiode**

SRY besluttet på sitt første møte i inneværende oppnevningsperiode (13.9.2019) at leder og nestledervervet i SRY skulle deles mellom LO og NHO i oppnevningsperioden. SRY er nå midtveis i oppnevningsperioden og saken ble derfor lagt frem for SRY.

På grunn av kommende endringer i NHOs representasjon i SRY, ønsker NHO å overta ledervervet fra første møte i 2020. Inntil da foreslår NHO at dagens leder og nestleder fortsetter.
**Vedtak**NHO overtar ledervervet og Trude Tinnlund går inn som nestleder fra første møte i 2020. Dagens leder og nestleder viderefører sine verv ut 2019.

**SRY- sak V16-4-19 Rapport fra ACVT-møtet 4.-5. juni 2019 og rapport fra skillsweek/EAFA med spørsmål til diskusjon**

Centres of Vocational Excellence (CoVE)

Som en del av Erasmus+ -programmet for 2021-2027, har Kommisjonen tatt initiativ til å såkalte yrkesfaglige kompetansesentre, Centres of Vocational Excellence, forkortet CoVE. Med bakgrunn i teknologisk endringer, digitalisering, klimaendringer, sirkulærøkonomi og endrete arbeidsmetoder, har det dukket opp behov for å sikre at yrkesfaglig opplæring kan tilpasse seg disse endringene. Det har i europeisk sammenheng ikke vært en helhetlig tilnærming til yrkesfaglig excellence. For å imøtekomme dette, har det blitt introdusert tanken om å utvikle plattformer for Centres of Excellence (CoVE). Full implementering krever ressurser som ikke enda er tilgjengelig. Kommisjonen har derfor foreslått dette finansiert gjennom i det neste Erasmus+ for 2021-2027. De framtidige Erasmus-programmer skal finansiere aktiviteter som er rettet mot transnasjonalt samarbeid om excellence-sentre.

Norge har ingen regionale kompetansesentre for yrkesfag i dag, opplæringen skjer på videregående skoler som er våre "VET institutions". Opprettelse av regionale kompetansesentre er noe partene i arbeidslivet ønsker, og som ble sist spilt inn til Kunnskapsdepartementet i 2016 i forbindelse med gjennomgangen av tilbudsstrukturen. SRY ba KD om å opprette en arbeidsgruppe for å se videre på saken.

SRY mener at Centres of Vocational Excellence må sees i sammenheng med partenes ønske om regionale kompetansesentre.

European Alliance for Apprenticeship/Skills Week 2019/ EAfA-awards
I 2015 undertegnet SRY pledge til EAfA (se vedlegg 1). I SRY-møtet 07.06.19 tok Are Solli over som SRYs kontaktperson knyttet til EAfA og gruppen la også fram en sak for å fremme norsk nominasjon til EAfA awards som deles ut i forbindelse med den europeiske yrkesopplæringsuken hvert år.

Kommisjonen ønsker at landene kommer med forslag til å nominere aktuelle bedrifter til EAfA-awards som skal deles ut under en seremoni under yrkesopplæringsuka hvert år. EAFA-awards har som mål å identifisere excellence i tilgang, kvalitet, image og mobilitet knyttet til lærlinger. Det er to kategorier i EAFA-awards: 1) bedrifter og 2) lærlinger. En slik pris anerkjenner excellence og hardt arbeid, virker motiverende for deltakerne, bidrar til nettverksbygging og karrieremuligheter.

Nytt medlem i SRYs internasjonale gruppe
Etter at Astrid Sund takket nei til videre arbeid i SRYs arbeidsgruppe for internasjonalt arbeid har det meldt seg et behov for å styrke arbeidsgruppen med et nytt medlem. Arbeidsgruppen foreslo at Kristian Ilner som tidligere var NHOs representant til gruppen, men som nå er ansatt i Fellesforbundet går inn i arbeidet som Los representant.

EUs verktøy for kvalitet og mobilitet etter 2020
I ACVT-møtet orienterte Kommisjonen om sine forslag for videreføring av mobilitetsverktøyene ECVET og EQAVET enten som egne verktøy, eller som del av det nye rammeverket for VET etter 2030.

**Vedtak**SRY tar sakene til orientering og slutter seg til gruppens vurderinger fra ACVT-sakene som presentert i møtet. SRY ber om at SRYs internasjonale gruppe lager et forslag til hvordan vi i Norge kan arbeide videre for på sikt, å få etablert Centres of Vocational Excellence.

SRY ber også arbeidsgruppen lage en plan for å bidra til å synliggjøre norske arrangementer til Skills Week 2020 og kandidater til EAfA-awards.

Kristian Ilner enstemig valgt som representant til SRYs internasjonale gruppe.

**SRY- sak V17-4-19 Oppdrag fra KD - Etablering av arbeidsgruppe knyttet til det videre arbeid med NOKUT’s erfaringsrapport for utenlands fag- og yrkesopplæring**

NOKUT har utarbeidet en erfaringsrapport om godkjenningsordningen for utenlands fag- og yrkesopplæring. En del av konklusjonen i rapporten er at handlingsalternativene bør drøftes både med departementet og andre interessenter.På den bakgrunn ønsker departementet å etablere en arbeidsgruppe som arbeider videre med utgangspunkt i nevnte erfaringsrapport.

Arbeidsgruppen skal bestå av:

* én representant fra KD (leder av arbeidsgruppen)
* to representanter fra eller oppnevnt av SRY
* to representanter fra eller oppnevnt av de faglige rådene
* én representant fra Udir
* én representant fra NOKUT

NOKUT er sekretariat for arbeidsgruppa.

**Vedtak**

SRY oppnevner følgende representanter til arbeidsgruppen. SRY ber om at representantene til arbeidsgruppen holder SRY oppdatert om arbeidet.

Representanter for SRY:
Aina Helen Bredesen NHO
Hege Espe LO

Representanter fra Faglige råd:
Bendik Flomstad FRTIP
Jørgen Leegård FRBA

**SRY- sak V18-4-19 Fagfornyelsen Yrkesfag**

* **Faglige råds avgjørende innflytelse på det faglig innhold i læreplanene på Vg3**
* **Frister i læreplanarbeidet og datoer for faglige råds involvering**

Bjørg Rafoss Tronsli fra Udir presenterte direktoratets arbeid med læreplaner for yrkesfaglige utdanningsprogram. For å utvikle gode læreplaner er direktoratet avhengig av et tett samarbeid med de faglige rådene og direktoratet er svært godt fornøyd med de faglige rådenes bidrag i arbeidet.

Tronsli presenterte forslag til definisjon av faglige råds avgjørende innflytelse på det faglige innholdet i læreplanene Vg3. Ifølge mandatet innebærer dette at myndighetene skal legge til rette for å iverksette forslag til endringer i læreplaner på Vg3 dersom de ikke er i strid med opplæringslov eller forskrift, de ikke har større økonomiske konsekvenser og ikke har vesentlige konsekvenser for innhold eller struktur på Vg1 og Vg2. Videre presenterte hun fremdriftsplan for læreplanarbeidet og status og videre prosess med forslag til navneendringer. Dersom det skulle oppstå behov for utsettelse av noen av læreplanene, vil Udir sammen med rådene vurdere nødvendig utsettelse.

Flere av organisasjonene i SRY har fått tilbakemeldinger fra sine medlemmer om at tidsfristene i fremdriftsplanen er for korte. Det er derfor stor frustrasjon blant medlemmer i læreplangrupper og faglige råd, og en reel fare for at flere av de faglige rådene ikke kan stille seg bak høringsforslagene (Vg3) som skal sendes ut. LO og NHO har tidligere oversendt brev og avholdt et møte med Udir der ovennevnte bekymringer er presentert og drøftet. Videre har de to organisasjonene bedt om et møte med KD om saken.

SRY stilte spørsmål om Udir mener at den avgjørende innflytelsen er ivaretatt og begrenser seg til kun å gjelde det at faglige råd utformet sentralt innhold i alle læreplanene. SRY etterlyste igjen hvordan Udir vil handle dersom de faglige rådene ikke stiller seg bak læreplanforslagene som sendes på høring. SRY etterlyste også rutiner og saksgang i de tilfellene der det er uenighet mellom læreplangruppene/faglige råd, og om avgjørende innflytelse som i henhold til retningslinjene må begrunnes til å være i strid med opplæringslov eller forskrift, ha større økonomiske konsekvenser og har vesentlige konsekvenser for innhold og struktur på Vg1 og Vg2.
SRY mente også det har vært forstyrrende for læreplangruppene å få flere versjoner av skrivehjelpen gjentatte ganger i skrivearbeidet i stedet for i forkant.

SRY mener det er behov for en utsettelse i læreplanarbeidet. Konsekvensene av en utsettelse vil være at elever i yrkesfaglig fordypning i 2020 må hente kompetansemål fra gjeldende læreplaner. I tillegg vil praksiskandidater og kandidater som følger fagbrev på jobb ordningen benytte gjeldende læreplaner dette året. SRY mener at en utsettelse av fristene i læreplanarbeidet har små konsekvenser, og vil bidra til å sikre kvalitetsmessige gode læreplaner som er godt forankret i arbeidslivet.

**Vedtak**SRY har mottatt tilbakemeldinger om at det er stor frustrasjon blant medlemmene i læreplangrupper og faglige råd. Frustrasjonen er hovedsakelig relatert til korte frister, uklare prosesser og innflytelse på faglig innhold. LO og NHO har tidligere bedt om møte med Kunnskapsdepartementet om problemstillingene. Leder og nestleder representerer i dette møte også SRY.

**SRY- sak V19-4-19 Partssamarbeidets plass i læreplaner Vg1**

I forbindelse med fagfornyelsen er LO og NHO bekymret for kunnskapsgrunnlaget om partssamarbeidet i læreplanene. Organisasjonene mener partssamarbeidet får en for liten plass både i de tverrfaglige temaene og i kompetansemålene. Organisasjonene ønsker at SRY drøfter problemstillingen og har som grunnlag for diskusjonen utformet et utkast til brev om saken.

SRY deler LO og NHOs bekymring og mener det er behov for en tydelig beskrivelse av partssamarbeidet i læreplaner for Vg1 yrkesfaglige utdanningsprogram. Med utgangspunkt i innspillene på møtet omformulerer Are Solli og Kristian Ilner utkast til brev om saken. Brevet sendes SRYs medlemmer for kommentarer/ innspill og sendes Udir med SRY som avsender.

**SRY- sak V20-4-19 Dialog med SRY om landslinjeordningen**

Som del av arbeidet med den kommende stortingsmeldingen om videregående opplæring, og som en oppfølging av Andreassen-utvalgets områdegjennomgang av øremerkede tilskudd til kommunesektoren, vil Kunnskapsdepartementet denne høsten gjennomgå landslinjeordningen, slik det også ble varslet i Prop 1 S (2019–2020) for Kunnskapsdepartementet.

Landslinjeordningen har som formål å bidra til at elever fra hele landet kan få et nasjonalt tilbud i små og/eller kostbare kurs i videregående opplæring. Elever fra hele landet kan søke på tilbudene og likestilles ved opptak. Landslinjetilbudene har ulik profil. Noen tilbud er særskilt små og tilbys bare ett sted i landet, mens andre tilbud er større og/eller tilbys flere steder.

Kunnskapsdepartementet ønsker å ha dialog med partene i arbeidslivet i arbeidet med utredningen. Departementet vil også ha dialog med fylkeskommunene og de aktuelle skolene i perioden. Blant alternativene som skal utredes er delvis eller hel innlemming av landslinjetilskuddet i fylkeskommunenes rammetilskudd. Delvis innlemming vil si at tilskuddet videreføres for enkelte landslinjetilbud og innlemmes for andre.

SRY mener det er positivt at KD etablerer en bred dialog med ulike aktører i arbeidet med en gjennomgang av landslinjer. En av utfordringene med å innlemme dagens landslinjetilbud i fylkeskommunenes rammetilskudd kan være en nedprioritering av tilbudet grunnet økonomi. Det må derfor legges føringer slik at tilbudene sikres.

Partene i arbeidslivet har tidligere tatt initiativ til å etablere regionale kompetansesenter for utvalgte fag. SRY mener at etablering av regionale kompetansesenter må være en del av utredningen ved gjennomgang av landslinjene.

**Vedtak:**SRY setter ned en arbeidsgruppe som utformer forslag til svar til KD. Forslag til svar legges frem av arbeidsgruppen på SRY møte 3.12.2019. Arbeidsgruppen består av følgende medlemmer:

Carl Rønneberg NHO
Kristin Vik Utdanningsforbundet
Kristian Ilner LO
Siri Halsan KS

Frist for tilbakemelding til KD er 5. desember 2019.

**SRY- sak V21-4-19 Møteplan for SRY 2020**

Arbeidsutvalget la frem følgende forslag til møteplan for 2020

|  |  |  |  |  |
| --- | --- | --- | --- | --- |
|  |  |  |  |  |
| **Møte** | **Tidspunkt** |  |  |  |
| SRY møte 1-2020 | Torsdag 6. februar, møterom 3 Udir |  |  |  |
| **SRY møte 2-2020** | **Torsdag 2. april, møterom 4 Udir** |  |  |  |
| SRY møte 3-2020 | Torsdag 11. juni, møterom 4 Udir |  |  |  |
| **SRY møte 4-2020** | **Torsdag 10. september, møterom 4 Udir**  |  |  |  |
| SRY møte 5-2020 | Torsdag 5. november, møterom 4 Udir |  |  |  |
| **SRY møte 6-2020+ julemøte med Kunnskapsministeren** | **Torsdag 3. desember (Hotell i Oslo)** |  |  |  |

**Vedtak:**

Møteplan enstemmig godkjent

**Behandling av diskusjon og orienteringssaker**

**SRY- sak D14-4-19 Lied utvalget – Status for arbeidet**

Medlem i Lied utvalget Siri Halsan orienterte om Lied utvalgets arbeid. Utvalget er nå i sluttfasen av sitt arbeid og har fått mange innspill fra ulike organisasjoner og miljøer.

Utvalget har drøftet følgende problemstillinger som er relevante for yrkesfaglige utdanningsprogram og videregående opplæring.

* Innføring av en rett til å fullføre videregående opplæring uavhengig at tid
* Fortsatt to løp i videregående opplæring. Et studieforberedende løp og et yrkesfaglig løp
* Regionalt kompetansebehov for voksne
* Fellesfagenes plass i yrkesfaglige utdanningsprogram
* Mulighet for kryssløp mellom studieforberedende og yrkesfaglige utdanningsprogram
* Mulighet for flere/ andre fremmedspråk i yrkesfaglige utdanningsprogram
* Fylkeskommunenes ansvar for kvalifisering og re-kvalifisering av voksne

SRY er opptatt av at det legges til rette for at alle som har startet et opplæringsløp får rett til å fullføre uavhengig av tid. Videre må det gis en rett til omvalg for de som har behov for dette. En innføring av rett til fullføring av et opplæringsløp må ikke sees på som en enklere vei til fag- og svennebrev. Nivået på dagens fag- og svennebrev må sikres. SRY vil også understreke at det er viktig at utvalgets forslag bygger videre på det pågående arbeidet med tilbudsstruktur og nye læreplaner. SRY mener også at det må lovfestes en rett for de som ønsker til å ta flere fag/ svennebrev.

SRY er opptatt av fellesfagenes plass i fag- og yrkesopplæringen. Ny teknologi og utviklingen av yrkesfagene tilsier at fellesfag i fremtiden blir viktig, og det bør legges til rette for programretting av fellesfag i dialog med partene i arbeidslivet.

I dagens videregående opplæring er det for mange som ikke er kvalifiserte (bestått i alle fag) til å starte opplæringen på videregående opplæring. SRY mener det må være et mål at alle som starter et opplæringsløp på et gitt nivå, er kvalifisert for å gjennomføre opplæringen.

SRY og de faglige rådene har tidligere fremmet forslag om at det bør etableres regionale kompetansesentre. SRY ber om at utvalget vurdere dette i sitt arbeid.

**Vedtak**
Informasjonen tas til orientering. SRYs innspill oversendes Lied utvalget.

**SRY- sak O15-4-19 Status for arbeidet med modulbasert opplæring og diskusjonene rundt en kunnskapsprøve etter endte moduler.**

Kirsten Waarli fra Udir orienterte om status i arbeidet med forsøket modulstrukturert opplæring. Målgruppen er personer uten varig tilknytning til arbeidslivet med fullført grunnskole eller tilsvarende. Modulene som utvikles skal kunne inngå i kompetansegivende løp. Alle moduler «godkjent» med karakteren 2 eller bedre gir adgang til å melde seg opp til fag- og svenneprøven. Tilbudene skal være praksisbaserte – opplæringen skal foregå i bedrift/på arbeidsplass.

For byggfagene som er med i forsøket skal det gjennomføres en kunnskapstest. Oppgaver til sentralt gitt skriftlig eksamen i lærefaget for praksiskandidater vil utgjøre en oppgavebank for kunnskapstesten.

Forsøket har i dag 160-170 deltagere fordelt på seks forsøksfylker og det er avlagt ca. 20 fagprøver i ordningen.

**Vedtak**
Informasjonen tas til orientering.

**SRY- sak D16-4-19 Utkast til statlige tiltak for at flere søkere får læreplass**Stine Vidal Øy orienterte om Udir sitt arbeid med statlige tiltaksområder for at flere søkere får læreplass. Ved hjelp av statistikk, forskning og innspill fra fylkeskommunene, har direktoratet kommet frem til fem overordnede hindringer for at ikke flere søkere får læreplass.

* Antallet skoleplasser samsvarer ikke med tilgjengelige læreplasser​
* Samarbeidet i formidlingsprosessen er ikke godt nok​
* Søkerne oppleves ikke som kvalifiserte eller er ikke klare for overgangen til lære​
* Bedrifter har manglende motiver for å bli lærebedrift og ansette lærlinger​
* Bedriftene opplever rammevilkårene som lite gunstige eller inntaket av lærlinger påvirkes av andre faktorer i arbeidsmarkedet

SRY mener direktoratets initiativ til tiltak for at flere søkere får læreplass er positivt. I tillegg til overordnede hindringene som ble presentert av direktoratet, mener SRY at det også kan være utfordringer knyttet til kobling/ samarbeid mot NAV, psykisk helse og utvikling av ferdigheter, og praktisk arbeid i grunnskolen.

SRY mener arbeidslivsfaget på ungdomstrinnet og yrkesfaglig fordypning i yrkesfaglige utdanningsprogram bør styrkes. I tillegg har flere fylkeskommuner ansatt egne lærling koordinatorer som kan være et godt verktøy for å skaffe flere læreplasser. SRY mener også at yrkesopplæringsnemndene må ha en sentral rolle i arbeidet med tiltak for at flere søkere får læreplass i den enkelte fylkeskommune.

SRY hadde flere innspill til tiltaksområder som de mener Udir bør foreslå at KD ser nærmere på: vedtakskompetanse for y-nemndene i dimensjoneringen, karriereveiledning på skolene, staten selv øke flere antall læreplasser, møteplass for bedrifter som søker lærling og søkere som står uten læreplass.

**Vedtak**
Informasjonen tas til orientering

**SRY- sak O17-4-19 Informasjon om arbeidet med oppdragsbrev 11-19. Monitorering av tilbudsstrukturen (Skriftlig Orienteringssak fra Udir)**

**Vedtak**
Informasjonen tas til orientering